Jevgeņijs Jermenkovs

Jevgeņijs Jermenkovs (; dzimis  Sofijā) ir Bulgārijas starptautiskais lielmeistars šahā (1977), kas no 2003. līdz 2010. gadam šaha turnīros pārstāvēja Palestīnu.

 Biogrāfija 
No 1970. gadu vidus līdz 1980. gadu beigām bijis viens no vadošajiem Bulgārijas šahistiem. Piecas reizes uzvarējis Bulgārijas šaha čempionātos (1973, 1975, 1976, 1979, 1986). 1985. gadā Tunisā piedalījies Pasaules šaha čempiona izcīņas cikla starpzonu turnīrā, kurā ieņēmis 15. vietu.1985 Tunis Interzonal Tournament Daudzu starptautisko šaha turnīru laureāts, tajā skaitā uzvarējis vai dalījis pirmo vietu Albenā (1977, 1979), Plovdivā (1978), Varnā (1986), Beirūtā (2004), Barselonā (2004). 2002. gadā izcīnījis 2. vietu Balkānu valstu individuālajā šaha čempionātā.2nd Balkan Individual Chess Championships 2002

Piedalījies arī starptautiskajos šaha turnīros Latvijā. 1978. gadā Jūrmalā dalījis 5.-7. vietu,International Tournament Yurmala 2-24.6.1978 bet 1981. gadā Rīgā dalījis 9.-13. vietu.International Tournament Riga August 1981

Pārstāvējis Bulgārijas un Palestīnas komandas lielākajos komandu šaha turnīros:
 Pasaules šaha olimpiādēs piedalījies 8 reizes (1978-1980, 1984, 1990-1992, 2004-2008). Individuālajā vērtējumā izcīnījis zelta (2004), sudraba (2006) un bronzas (1990) medaļas. Individuālajā vērtējumā izcīnījis sudraba (2014) medaļu;OlimpBase :: Men's Chess Olympiads :: Evgeny Ermenkov
 Eiropas komandu šaha čempionātos piedalījies 4 reizes (1977-1989). Individuālajā vērtējumā izcīnījis bronzas (1983) medaļu;OlimpBase :: European Men's Team Chess Championship :: Evgeny Ermenkov
 Pasaules studentu šaha čempionātā piedalījies 1972. gadā;OlimpBase :: World Student Team Chess Championship :: Evgeny Ermenkov
 Balkānu valstu komandu šaha čempionātos piedalījies 10 reizes (1976-1980, 1986-1990, 1993-1994). Komandu vērtējumā izcīnījis 4 zelta (1986, 1988, 1993, 1994), 2 sudraba (1976, 1979) un 4 bronzas (1977, 1978, 1980, 1990) medaļas. Individuālajā vērtējumā izcīnījis 5 zelta (1977, 1978, 1980, 1986, 1988) un 4 sudraba (1976, 1977, 1993, 1994) medaļas.OlimpBase :: Men's Chess Balkaniads :: Evgeny Ermenkov

Par panākumiem turnīros FIDE 1974. gadā Jermenkovam piešķīrusi starptautiskā meistara (IM), bet 1977. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1949. gadā dzimušie
Kategorija:Sofijā dzimušie
Kategorija:Bulgārijas šahisti